ມະຫາອຳນາດ ຂອງໂລກ ພະຍາຍາມ ບັນລຸການແກ້ໄຂ ບັນຫາຂັດແຍ້ງ ຊີເຣຍ ໃນການເຈລະຈາ ຮອບສອງ
ແຜນການຂອງຣັດເຊຍ ເພື່ອຍຸຕິສົງຄາມ ຮຽກຮ້ອງໃຫ້ມີ ລັດຖະມຳມະນູນ ແລະ ການເລືອກຕັ້ງໃໝ່ ໃນປີ 2017 ແຕ່ບໍ່ເອົາຫົວຊານຳ ຂໍ້ຮຽກຮ້ອງ ໃຫ້ເອົາຜູ້ນຳປັດຈຸບັນອອກ.
ເລື້ອງຄວາມວຸ້ນວາຍທາງການເມືອງຂອງຊີເຣຍ ແລະ ຄວາມບໍ່ ສະຫງົບຈາກພວກລັດອິສລາມ ຈະເປັນລາຍການປະຊຸມ ທີ່ສູງ ສຸດ ສຳລັບ ລັດຖະມົນຕີຕ່າງປະເທດສະຫະລັດ ທ່ານ John Kerry ທີ່ອອກເດີນທາງ ໄປຍັງປະເທດ ຕູນີເຊຍ ອອສເຕຣຍ ແລະ ເທີກີ ຢູ່ໃນອອສເຕຣຍ ບັນດາມະຫາອຳນາດຂອງໂລກທັງຫຼາຍ ຈະ ເລີ້ມຕົ້ນ ການເຈລະຈາຮອບທີສອງ ກ່ຽວກັບອະນາຄົດທາງການ ເມືອງຂອງຊີເຣຍ ຫຼັງຈາກການເຈລະຈາ ໃນເບື້ອງຕົ້ນ ເມື່ອທ້າຍ ເດືອນຕຸລາຜ່ານມາ ຢູ່ໃນຖະແຫລງການ ທີ່ມີ 17 ມະຫາອຳນາດຂອງໂລກ ອົງການສະຫະປະຊາຊາດ ແລະ ສະຫະພາບຢູໂຣບ ໄດ້ຕົກລົງ ກັນກ່ຽວກັບຄວາມສຳຄັນ ຂອງການເລັ່ງລັດ ຄວາມພະຍາ ຍາມທາງດ້ານການທູດ ເພື່ອຍຸດຕິຄວາມບໍ່ສະຫງົບຂອງຊີເຣຍ ພວກເພິ່ນ ຍັງໄດ້ຕົກລົງກັນ ກ່ຽວກັບການດຳເນີນງານທີ່ນຳພາໂດຍ ສະຫະປະຊາຊາດ ເຊິ່ງປະກອບດ້ວຍການເຈລະຈາ ລະຫວ່າງ ລັດຖະບານຊີເຣຍ ແລະ ກຸ່ມຝ່າຍຄ້ານນິຍົມ ແນວທາງປານກາງ ພ້ອມດ້ວຍການປະກາດຢຸດຍິງທີ່ອາດເປັນໄປໄດ້ນັ້ນ ແຕ່ຄວາມບໍ່ລົງລອຍກັນແບບຕາຍຕົວນັ້ນ ຍັງຄົງມີຢູ່ ກ່ຽວກັບບັນຫາບາງອັນ ທີ່ລວມມີ ຖານະຂອງປະທານາທິບໍດີ ທ່ານ Bashar al-Assad ຢູ່ຕອນທ້າຍຂອງການເຈລະຈາຮອບທຳອິດ ໃນນະຄອນ Vienna ທ່ານແຄຣີ ເວົ້າວ່າ ທ່ານແຄຣີ ໄດ້ອ້າງອີງເຖິງຄູ່ຕຳແໜ່ງຂອງທ່ານ ຈາກຣັດເຊຍ ແລະ ອີຣ່ານ ແລະເວົ້າຕໍ່ໄປວ່າ ຣັດເຊຍ ໄດ້ຍື່ນຂໍ້ສະເໜີຫຼາຍສະບັບ ສຳຫລັບ ການເຈລະຈາ ທີ່ຈະມີຂຶ້ນ ມັນເປັນແຜນການອັນໜຶ່ງ ທີ່ໄດ້ໝຸນວຽນໄປ ສຳຫລັບການຍຸດຕິສົງຄາມຂອງຊີເຣຍ ທີ່ ຮ້ຽກຮ້ອງໃຫ້ມີການຮ່າງລັດຖະທຳມະນູນໃໝ່ ຂຶ້ນມາພາຍໃນ 18 ເດືອນ ແຕ່ຢ່າງໃດກໍຕາມ ກຸ່ມຝ່າຍຄ້ານຕ່າງໆຂອງຊີເຣຍ ກ່າວວ່າ ແຜນການດັ່ງກ່າວ ແມ່ນຮັບ ເອົາບໍ່ໄດ້ ເພາະວ່າ ເປົ້າໝາຍຂອງຣັດເຊຍ ອາດຮັກສາໄວ້ໃຫ້ ປະທານາທິບໍດີ Assad ມີອຳນາດຢູ່ຕໍ່ໄປ ບັນດານັກການທູດ ຈາກຕາເວັນຕົກ ໄດ້ຊີ້ແຈງວ່າ ແຜນການດັ່ງກ່າວ ຈະບໍ່ເປັນຈຸດສູນກາງຂອງການເຈລະຈາ